CELEX: 
Language: da
Date: 2019-03-07 00:00:00
Title: KOMMISSIONENS DELEGEREDE FORORDNING (EU) …/… om ændring af Europa-Parlamentets og Rådets forordning (EU) nr. 540/2014 om motorkøretøjers og udskiftningslyddæmpningssystemers støjniveau

BEGRUNDELSE
            
            
               1.BAGGRUND FOR DEN DELEGEREDE RETSAKT
            
            
               Hybride elkøretøjer og rent elektriske køretøjer, også kaldet støjsvage køretøjer til vejtransport (QRTV), afgiver lyd på et stærkt reduceret niveau i forhold til køretøjer med forbrændingsmotor og indebærer dermed miljømæssige fordele. Denne lydmæssige reduktion har fjernet en vigtig lydkilde, som advarer sårbare trafikanter, typisk synshæmmede eller cyklister, om tilstedeværelsen af sådanne køretøjer, og hvorvidt de nærmer sig eller er på vej væk.
            
            
               Forskrifterne for typegodkendelse med hensyn til lydemissioner, der finder anvendelse på køretøjer i klasse M og N, er fastsat ved forordning (EU) nr. 540/2014
                  1
               . I samme forordning er der også fastsat krav om mindste lydemissioner i forbindelse med montering af akustiske køretøjsvarslingssystemer (AVAS) i QRTV med henblik på sikkerhedsvarsling af sårbare trafikanter om tilstedeværelsen af sådanne køretøjer. Disse krav er allerede nærmere angivet i FN-regulativ nr. 138 om godkendelse af QRTV
                  2
               . 
            
            
               Det er nu nødvendigt at ajourføre kravene til AVAS-systemer i forordning (EU) nr. 540/2014 ved at tage højde for ændringsserie 01 til FN-regulativ nr. 138 om forbedrede sikkerhedsforanstaltninger for sårbare trafikanter gennem et forbud mod AVAS-pausefunktionen. Samtidig skal Kommissionen opfylde den lovgivningsmæssige forpligtelse i FN/ECE-overenskomsten af 1958 til at anvende AVAS-kravene i ændringsserie 01 til FN-regulativ nr. 138, som Unionen har tiltrådt.
            
            
               Formålet med nærværende retsakt er at ændre bilag VIII til forordning (EU) nr. 540/2014 for så vidt angår tekniske krav til AVAS-systemer ved at henvise til ændringsserie 01 til FN-regulativ nr. 138.
            
            
               2.HØRINGER FORUD FOR RETSAKTENS VEDTAGELSE
            
            
               Ved udarbejdelsen af denne retsakt gennemførte Kommissionen relevante høringer på ekspertniveau, herunder af de berørte industrielle aktører, arbejdsmarkedets parter og eksperter fra medlemsstaterne.
            
            
               Denne retsakt har været genstand for offentlig høring gennem netportalen for bedre lovgivning fra den 13. december 2018 til den 10. januar 2019; der blev modtaget og taget højde for én positiv kommentar.
            
            
               Desuden blev der offentliggjort en EU-TBT-meddelelse om denne retsakt på WTO's websted fra den 13. december 2018 til den 11. februar 2019; der blev ikke modtaget nogen kommentarer.
            
            
               3.JURIDISKE ASPEKTER AF DEN DELEGEREDE RETSAKT
            
            
               a)Retsgrundlag
            
            
               Retsgrundlaget for denne delegerede retsakt er artikel 9 i Europa-Parlamentets og Rådets forordning (EU) nr. 540/2014 af 16. april 2014 om motorkøretøjers og udskiftningslyddæmpningssystemers støjniveau og om ændring af direktiv 2007/46/EF og om ophævelse af direktiv 70/157/EØF.
            
            
               b)Reguleringsmiddel/reguleringsform
            
            
               En forordning er det mest hensigtsmæssige instrument til ændring af forordning (EU) nr. 540/2014.
            
            
               KOMMISSIONENS DELEGEREDE FORORDNING (EU) …/…
            
            
               af 7.3.2019
            
            
               om ændring af Europa-Parlamentets og Rådets forordning (EU) nr. 540/2014 om motorkøretøjers og udskiftningslyddæmpningssystemers støjniveau
            
            
               (EØS-relevant tekst)
            
         
         
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EU) nr. 540/2014 af 16. april 2014 om motorkøretøjers og udskiftningslyddæmpningssystemers støjniveau og om ændring af direktiv 2007/46/EF og om ophævelse af direktiv 70/157/EØF
                  3
               , særlig artikel 8, stk. 2, og artikel 9, og
            
            
               ud fra følgende betragtninger:
            
            
               (1)Ved forordning (EU) nr. 540/2014 fastsættes der krav til EU-typegodkendelse af alle nye køretøjer i klasse M (køretøjer til personbefordring) og N (køretøjer til godstransport) med hensyn til deres støjniveau. Denne forordning fastsætter også foranstaltninger vedrørende akustiske køretøjsvarslingssystemer (AVAS) til hybride elkøretøjer og rent elektriske elkøretøjer med henblik på varsling af sårbare trafikanter.
            
            
               (2)Oplysningsskemaet, jf. bilag I til Europa-Parlamentets og Rådets direktiv 2007/46/EF vedrørende typegodkendelse af et køretøj for så vidt angår det tilladte støjniveau
                  4
               , bør revideres for at tage højde for de detaljerede krav til AVAS-systemer.
            
            
               (3)Efter vedtagelsen på det 171. møde i verdensforummet for harmonisering af forskrifter for motorkøretøjer under De Forenede Nationers Økonomiske Kommission for Europa (FN/ECE) af ændringsserie 01 til FN-regulativ nr. 138 om godkendelse af støjsvage køretøjer til vejtransport bør bilag VIII til forordning (EU) nr. 540/2014 revideres med henblik på at indføre et forbud mod AVAS-pausefunktionen.
            
            
               (4)Forordning (EU) nr. 540/2014 bør derfor ændres.
            
            
               (5)I betragtning af, at nævnte forordning indeholder en tilpasning, der skal tage højde for de krav til AVAS-pausefunktionen, som allerede finder anvendelse i henhold til FN/ECE-overenskomsten af 1958, og indfører de nødvendige overgangsbestemmelser for anvendelse i 2019, bør den træde i kraft så hurtigt som muligt —
            
            
               VEDTAGET DENNE FORORDNING:
            
            
               Artikel 1
            
            
               Bilag I og VIII til forordning (EU) nr. 540/2014 ændres som anført i bilaget til nærværende forordning.
            
            
               Artikel 2
            
            
               Denne forordning træder i kraft på tredjedagen efter offentliggørelsen i Den Europæiske Unions Tidende.
            
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den 7.3.2019.
            
            
               
                     På Kommissionens vegne
               
               
                     Formand
                     Jean-Claude JUNCKER
               
            
         
         
            
                  
                     (1)
                  
                        Europa-Parlamentets og Rådets forordning (EU) nr. 540/2014 af 16. april 2014 om motorkøretøjers og udskiftningslyddæmpningssystemers støjniveau og om ændring af direktiv 2007/46/EF og om ophævelse af direktiv 70/157/EØF (EUT L 158 af 27.5.2014, s. 131).
               
               
                  
                     (2)
                  
                        Regulativ nr. 138 fra De Forenede Nationers Økonomiske Kommission for Europa (FN/ECE) — Ensartede forskrifter for godkendelse af støjsvage køretøjer til vejtransport for så vidt angår deres begrænsede hørbarhed [2017/71] (EUT L 9 af 13.1.2017, s. 33).
               
               
                  
                     (3)
                  
                        EUT L 158 af 27.5.2014, s. 131.
               
               
                  
                     (4)
                  
                        Europa-Parlamentets og Rådets direktiv 2007/46/EF af 5. september 2007 om fastlæggelse af en ramme for godkendelse af motorkøretøjer og påhængskøretøjer dertil samt af systemer, komponenter og separate tekniske enheder til sådanne køretøjer (rammedirektiv) (EUT L 263 af 9.10.2007, s. 1). 
               
            
      
    ---documentbreak--- 
      
         
         
            
               BILAG
            
            
            
               I forordning (EU) nr. 540/2014 foretages følgende ændringer:
            
            
               1)
                     I bilag I, tillæg 1, foretages følgende ændringer:
            
            
               a) punkt 12.8 udgår
            
            
               b)
                     følgende indsættes som punkt 12.9:
            
            
               "12.9. AVAS-SYSTEM
            
            
               12.9.1. Godkendelsesnummer af en type køretøj med hensyn til lydemissioner i henhold til FN/ECE-regulativ nr. 138 (1) 
            
            
               eller
            
            
               12.9.2. Den fuldstændige reference til prøvningsresultaterne vedrørende AVAS-lysemissionsniveauer målt i henhold til forordning (EU) nr. 540/2014 (1)".
            
            
               2) I bilag VIII foretages følgende ændringer:
            
            
               a)
                     afsnit I affattes således:
            
            
               "Afsnit I
            
            
               I dette bilag fastsættes foranstaltninger vedrørende AVAS-systemer til hybride elkøretøjer og rent elektriske køretøjer.
            
            
               I.1. Uanset punkt I.2a), I.2b), I.3a) og I.3b) finder bestemmelserne i afsnit II anvendelse på et AVAS-system, der er monteret i 
            
            
               a) ethvert køretøj, som typegodkendes før 1. juli 2019
            
            
               b) ethvert nyt køretøj, baseret på den type, der henvises til i litra a), og som er registreret før 1. juli 2021.
            
            
               I.2. Uanset punkt I.3a) og b), finder bestemmelserne i afsnit III anvendelse på et AVAS-system, der er monteret i 
            
            
               a) ethvert køretøj, som typegodkendes før 1. juli 2019, såfremt fabrikanten har truffet dette valg 
            
         
         
            
               b) ethvert nyt køretøj, baseret på den type, der henvises til i litra a) 
            
            
               c) ethvert køretøj, som typegodkendes fra 1. juli 2019 og før 1. september 2021 
            
            
               d) ethvert nyt køretøj, baseret på en type, der henvises til i litra c), og som registreres før 1. september 2023.
            
            
               I.3. Bestemmelserne i afsnit IV finder anvendelse på et AVAS-system, som er monteret i
            
            
               a) ethvert køretøj, som typegodkendes før 1. september 2021, såfremt fabrikanten har truffet dette valg
            
            
               b) ethvert nyt køretøj, baseret på den type, der henvises til i litra a)
            
            
               c) ethvert køretøj, som typegodkendes den 1. september 2021 eller derefter 
            
            
               d) ethvert nyt køretøj, baseret på en type, der henvises til i litra c) 
            
            
               e) alle nye køretøjer, som registreres den 1. september 2023 eller derefter."
            
            
               b)
                     følgende indsættes som afsnit IV:
            
            
               "Afsnit IV
            
            
               Bestemmelserne i afsnit III finder anvendelse, dog med undtagelse af punkt III.2.(b). Desuden gælder følgende:
            
            
               Knap
            
            
               Enhver mekanisme, der giver føreren mulighed for at standse AVAS-systemet ("pausefunktion"), skal opfylde kravene i punkt 6.2.6 i FN/ECE-regulativ nr. 138, supplement 1 til regulativet i dets oprindelige form, ændringsserie 01 (EUT L 204 af 5.8.2017, s. 112).".